
			BESTELAKO XEDAPENAK

			GOBERNANTZA PUBLIKO ETA AUTOGOBERNU SAILA

			1809

			EBAZPENA, 2023ko martxoaren 24koa, Araubide Juridikoaren sailburuordearena, zeinaren bidez argitara ematen baita Estatuko Administrazioak eta Euskal Autonomia Erkidegoko Administrazioak osatutako Aldebiko Lankidetza Batzordearen 2023ko martxoaren 22ko Akordioa, Estatuaren 2023ko Aurrekontu Orokorrei buruzko abenduaren 23ko 31/2022 Legeari buruzkoa.

			Konstituzio Auzitegiaren urriaren 3ko 2/1979 Lege Organikoaren 33.2 artikuluan aurreikusitako akordioa lortuta, eta artikulu horren c) letran ezarritakoarekin bat etorriz, honako hau

			EBAZTEN DUT:

			Artikulu bakarra.– Euskal Herriko Agintaritzaren Aldizkarian argitaratzea Estatuko Administrazioak eta Euskal Autonomia Erkidegoko Administrazioak osatutako Aldebiko Lankidetza Batzordearen Akordioa, Estatuaren 2023ko Aurrekontu Orokorrei buruzko abenduaren 23ko 31/2022 Legeari buruzkoa. Ebazpen honen eranskinean jaso da, hain zuzen ere, akordioa.

			Vitoria-Gasteiz, 2023ko martxoaren 24a.

			Araubide Juridikoaren sailburuordea,

			SABINO TORRE DÍEZ.

			ERANSKINA

			ESTATUKO ADMINISTRAZIOAK ETA EUSKAL AUTONOMIA ERKIDEGOKO ADMINISTRAZIOAK OSATUTAKO ALDEBIKO LANKIDETZA-BATZORDEA

			Akordioa, Estatuko Administrazioak eta Euskal Autonomia Erkidegoko Administrazioak osatutako Aldebiko Lankidetza Batzordearena, Estatuaren 2023ko Aurrekontu Orokorrei buruzko abenduaren 23ko 31/2022 Legeari buruzkoa.

			Estatuko Administrazioaren eta Euskal Autonomia Erkidegoko Administrazioaren arteko Aldebiko Lankidetza Batzordeak akordio hau egin du:

			1.– Negoziazioei ekitea, 2023ko Estatuko Aurrekontu Orokorrei buruzko abenduaren 23ko 31/2022 Legearen ehun eta hamabigarren xedapen gehigarria dela-eta sortutako desadostasunak konpontzeko.

			2.– Lantalde bat izendatzea, Aldebiko Lankidetza Batzordeari behar den konponbidea proposa diezaion.

			3.– Akordio hau Konstituzio Auzitegiari jakinaraztea, Konstituzio Auzitegiaren urriaren 3ko 2/1979 Lege Organikoaren 33.2 artikuluan xedatutako ondorioetarako, eta Estatuko Aldizkari Ofizialean eta Euskal Herriko Agintaritzaren Aldizkarian argitaratzea.

			Lurralde Politikako ministroa,

			ISABEL RODRÍGUEZ GARCÍA.

			Gobernantza Publiko eta Autogobernuko sailburua,

			OLATZ GARAMENDI LANDA.

